stanford-oval/wikipedia huggingface dataset:
מחלת צ'אגאס
סימנים וסימפטומים > השלב האקוטי

הפאזה האקוטית נמשכת מעט שבועות עד חודשים, בדרך כלל תקופה זו לא מורגשת כיוון שהיא לרוב א-סימפטומטית, מעט סימפטומים שאינם ספיציפים למחלה עלולים להתפתח, תסמינים אלו כוללים בין היתר: חום, תחושת עייפות, כאבים בגוף, כאבי שרירים, כאבי ראש, פריחה עורית, תיאבון ירוד, שלשול, בחילות והקאות. בבדיקה גופנית רואים נפיחות באזור הנשיכה, נפיחות בכבד ובטחול, רואים גם בלוטות לימפה מוגדלות.
הסימן הכי ברור של השלב האקוטי נקרא סמן רומאנא (Romaña's sign) שכולל נפיחות בארובת העין קרוב לפצע הנשיכה או קרוב למקום בו הפשפש הפריש את הצואה. באופן נדיר מאוד ילדים ומבוגרים מתים בשלב הזה כתוצאה מדלקת שריר הלב או מדלקת קרום המוח. השלב האקוטי יכול להיות מסוכן לחולים עם מערכת חיסון מוחלשת או לא מתפקדת. ב-90% מהמקרים הסימנים חולפים באופן ספונטני תוך 3–8 שבועות למרות זאת ולמרות הטיפול האינפקציה עוברת לשלב הכרוני.
סימנים וסימפטומים > השלב הכרוני

בשלב הכרוני 60%–80% מהחולים לא מפתחים תסמינים כלל. ב-20% הנותרים רואים התפתחות תסמינים מסכני חיים בעיקר תסמינים לבבים ותסמינים הקשורים במערכת העיכול. ב-10% מהמקרים מגיעים למצב הכרוני ישירות מהשלב האקוטי.
השלב הכרוני משפיע על מערכת העצבים, מערכת העיכול, והלב. שני שלישים מהחולים עם סימנים כרוניים סובלים מנזק לבבי שבא לידי ביטוי בהרחבת חדרי הלב וכתוצאה מכך פגיעה חמורה בפונקציונליות הלב עד למצב של מוות פתאומי. שליש מהחולים סובל מפגיעה קשה במערכת העיכול שבאה לידי ביטוי בהרחבת צינור העיכול שמלווה באובדן משקל, קושי בבליעה שגורמים בסופו של דבר למצב של תת-תזונה.
במקרים בודדים אנו עדים לפגיעה במערכת העצבים המרכזית שכוללת דמנציה, דיכאון, פגיעה סנסורית ומוטורית.
לאור זאת, אם לא מטפלים במחלה כראוי המחלה עלולה להיות פטאלית בעיקר בשל הפגיעה הלבבית.
מקורות הדבקה

עיקר ההעברה של הטפיל נעשית על ידי פשפשים טורפניתיים מתת-המשפחה Triatominae. הפשפש מקבל את הטפיל מדם של בן אדם או חיה מזוהמים וכך הוא מעביר את זה הלאה. במהלך היום הפשפש מסתתר בסדקים ובחורים בקירות, בין חפצים ורהיטים, או במיטה עצמה, ובלילות הוא ניזון מדמם של בני אדם ישנים ומעביר להם את הטפיל לגוף. ברוב המקרים ההידבקות היא באזורים כפריים בהם ישנים על הרצפה והפשפשים מסתתרים בסדקים וחורים בקירות, בין בולי עץ להסקה, או בצמחייה. הנשיכה של הפשפש היא בלילה ולרוב באזור הפנים. הנשיכה מאוד עדינה ולא מורגשת ולכן הוא מכונה kissing bug.
אבחנה

נוכחות הטריפנוזומה קרוזי היא סימן אבחנתי למחלת צ'אגאס. לשם כך יש כל מיני בדיקות שאפשר לעשות כדי לבדוק את נוכחות הטפיל יכולים להבחין בטפיל בהסתכלות מיקרוסקופית על משטח דם טרי או על ידי שימוש בצביעת גימזה למשל במטרה לראות את הטפיל באופן ישיר. אפשר גם לבדוק את נוכחות הטפיל על ידי הזרקת אנטיגן של הטפיל תת-עורית, במידה וקיבלנו תגובה אימונית זה סימן שהטפיל קיים בגוף. שיטה אחרת נקראת Xenodiagnosis, מגדלים את הפשפש בצורה סטרילית, נותנים לו דם לא נגוע, שמים את הפשפש על גבי אנשים חשודים, הפשפש נושך אותם וקולט את הדם שלהם. אם הם נגועים, הוא יקלוט לתוכו טפילים. מאפשרים לטפילים להתרבות כמה ימים, הורגים את הפשפש ובודקים את נוכחות הטפיל, זו מעין תרבית in vivo. בנוסף לשיטות אלו אפשר להשתמש בכל מיני נוגדנים ובדיקות אימוניות לאבחון נוכחות הטפיל בגופו של המטופל.
טיפול

ישנן שתי גישות לטיפול במחלה, הראשונה זה טיפול אנטי-פרזיטי שמטרתו לחסל את הטפיל. גישה אחרת היא לטפל בתסמיני המחלה.
תרופות הבחירה בפרוטוקול זה הם תרופות שמכילות קבוצה אחת או יותר של חנקן פעיל או תרופות ממשפחת "azole" כמו בנזנידיזול. שתי המשפחות של תרופות אלו מוגבלות מבחינת יכולתם לחסל את הטפיל במיוחד בשלב הכרוני של המחלה, ישנם מקרים בהם מתפתחת עמידות לתרופות אלו.
מחקרים מראים שטיפול תרופתי מביא להחלמה מלאה ב-90% מהתינוקות החולים, בעוד שבמבוגרים האחוז יורד ל-60%–85% מהמקרים שטופלו בשנה הראשונה של השלב האקוטי של המחלה. ברגע שרואים נזק לבבי אין עוד אפשרות להתערב טיפולית והטיפול היחיד הוא השתלת לב, במקרה של הרחבה בצינור העיכול אפשר להתערב כירורגית למרות זאת המחלה בשלב זה היא חשוכת מרפא.
מניעה

נכון להיום אין חיסון נגד מחלת צ'אגאס. המניעה מבוססת על הורדת מספר הפשפשים מעבירי המחלה וכך הפחתת המגע עם בני אדם. דבר זה נעשה על ידי ריסוס בחומרי הדברה נגד יתושים, בנוסף לכך, צריך לשפר את התנאים הסניטריים באזורים כפריים. לתושבי ערים שמבלים חופשות באזורים כפריים מומלץ להשתמש ברשת להגנה מיתושים. עירוי דם היו הגורם השני בשכיחותו בהעברת מחלת צ'אגאס, אבל התפתחות בנק הדם ברחבי העולם ובדיקות הסקירה של מנות הדם הורידו את מקרי ההדבקה בצורה זו, באזורים אנדמיים מנות הדם עוברות בדיקות מקפידות לגילוי המחלה ומניעת העברתה הלאה. במדינות כמו צרפת, ספרד, ארצות הברית שחוות עליה במספר המהגרים מאזורים אנדמיים יש עלייה במספר הבדיקות לגילוי המחלה.
אפידמיולוגיה

מחלת צ'אגאס נפוצה בעיקר בדרום אמריקה, 8–10 מיליון בני אדם סובלים ממחלה זו באזורים אנדמיים באמריקה הלטינית, באזורים לא אנדמיים כמו ספרד וארצות הברית ישנם 300–400 אלף בני אדם נגועים. מדי שנה ישנם 41,200 מקרים חדשים באזורים אנדמיים ו-14,400 מקרים מולדים של צ'אגאס מדי שנה. ב-2010 10,300 בני אדם נפטרו כתוצאה מהמחלה, דבר שמעיד על עלייה בפטירות בהשוואה לשנת 1990 בה מספר הנפטרים היה 9,300.
היסטוריה

המחלה נקראת על שם הרופא והאפידמיולוג הברזילי קרלוס צ'אגאס שתיאר את המחלה לראשונה בשנת 1909. המחלה לא נחשבה כבעיה רפואית בבני אדם עד שנת 1920 בה התפרצה המחלה בברזיל בצורה רחבה. ד"ר צ'אגאס כינה את הטפיל בשם טריפאנזומה קרוזי. בארגנטינה המחלה נקראת "mal de Chagas-Mazza" על שם הרופא הארגנטיני סלבדור מאזה שהתחיל לחקור את המחלה בשנת 1926 והפך לחוקר העיקרי של המחלה בארגנטינה. ישנה השערה שאומרת שצ'ארלס דרווין סבל ממחלת צ'אגאס.
ראו גם

טפילות
מחלת השינה
Trypanosoma cruzi
קרדיומיופתיה
הערות שוליים

↑  ידועה גם בשם American trypanosomiasis
↑  Neglected tropical diseases, WHO | World Health Organization
↑  Neglected tropical diseases, Uniting to Combat NTDs (באנגלית)
↑  Myocarditis
↑  Meningoencephalitis
↑  נקרא Determinate chronic Chagas disease
↑  Dilated cardiomyopathy
| --- | --- |
בקרת זהויות :  NLI: 987007284797905171  BNE: XX539884  LCCN: sh85022320  NDL: 00561175 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חולה צ'אגאס בשלב האקוטי עם נפיחות באזור הנשיכה בעין ימין
הגדלת הלב מעבר לממדים האנטומים התקינים כביטוי לשלב הכרוני
מין של פשפש מתת-המשפחה הקטלנית, Triatominae
התפלגות המחלה במדינות דרום ומרכז אמריקה
ג'יג'י פרנאנדס

| --- | --- |

 לידה:  22 בפברואר 1964 (בת 61) סן חואן, פוארטו ריקו
 מדינה:  ארצות הברית ארצות הברית
 מקום מגורים:  ארצות הברית
 בת זוג:  ג'יין גדס
 גובה:  170
 יד חובטת:  ימין
 פעילות כמקצוענית:  1983–1997 (כ־14 שנים)
 סה"כ פרסים שצברה:  4,681,906 דולר אמריקאי 
 יחידים
 מאזן קריירה:  232-270
 דירוג שיא:  17 (1991)
 זכיות בטורנירים:  - (טורנירי גראנד סלאם)
 זוגות
 מאזן קריירה:  184-664
 זכיות בטורנירים:  17 (טורנירי גראנד סלאם)
 שיאי גראנד סלאם
 זכיות 17
 אליפות אוסטרליה הפתוחה:  סיבוב רביעי (1990, 1993)
 אליפות צרפת הפתוחה:  סיבוב שני (1986, 1987, 1991)
 וימבלדון:  חצי גמר (1994)
 אליפות ארצות הברית הפתוחה:  רבע גמר (1991, 1994)
 
ביאטריס "ג'יג'י" פרנאנדס (בספרדית: Beatriz "Gigi" Fernández;‏ נולדה ב-22 בפברואר 1964) היא טניסאית עבר אמריקאית ממוצא פוארטו-ריקני. היא אחת מהטניסאיות הבולטות בעולם בשנות ה-90, במשחקי זוגות נשים. היא זכתה ב-17 תחרויות גראנד סלאם לזוגות נשים וסך הכול זכתה ב-68 טורנירים. בשנת 1992 ו-1996 היא זכתה במדליית זהב אולימפית לזוגות נשים לצד מרי ג'ו פרנאנדס. בשנים 1991, 1993, 1994 ו-1995 היא דורגה מס' 1 בעולם בתחרויות זוגות נשים.
קריירה

ג'יג'י פרנאנדס החלה לשחק טניס בגיל שבע. כבר בגיל 15 היא ייצגה את פוארטו ריקו במשחקים רשמיים ובשנת 1982 זכתה במדליית זהב. בשנת 1982 היא עברה לארצות הברית ללימודים ובהמשך החלה לייצג את ארצות הברית.
בתחרויות ליחידות היא הגיע רק למקום ה-17 בעולם. בתחרויות לזוגות נשים היא זכתה להצלחה גדולה. רוב הזכיות היו לצד נטליה זברבה, לרבות תואר גראנס סלאם לזוגות נשים.
בתחרויות לזוגות מעורבים היא הגיעה מספר פעמים לגמר תחרות גראנס סלאם, אך הפסידה.
היא שיחקה בנבחרת גביע הפדרציה של ארצות הברית ובשנת 1990 זכתה בגביע.
חיים אישיים

הוריה של פרנאנדס הם טוטו פרנאנדס, רופא מוכר בפוארטו ריקו, וביאטריס פרנאנדס. בן דודה הוא השחקן המפורסם חוזה פרר.
לאחר הפרישה היא החלה לעסוק באימון. היא הייתה מאמנת של שחקניות הכוללות את ליזה ריימונד, סמנתה סטוסור ורנה סטאבס. היא אימנה את סטוסור כאשר היא זכתה באליפות הגרנד סלאם הראשונה שלה באליפות ארצות הברית הפתוחה ב-2005 עם ליזה ריימונד. היא גם אימנה את נבחרת פוארטו ריקו ואת אוניברסיטת דרום פלורידה.
היא קיבלה תואר בפסיכולוגיה מאוניברסיטת דרום פלורידה ב-2003 ותואר במנהל עסקים מבית הספר קראמר לעסקים במכללת רולינס. היא אמם של התאומים קרסון חביאר ומדיסון ג'יין ובת זוגה של שחקנית הגולף לשעבר ומנהלת התאחדות הגולף לנשים וה-WWE לשעבר ג'יין גדס.
סיכום השתתפות בגראנד סלאם - זוגות נשים

| תחרות | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | יחס | ניצ'-הפס' |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
תחרויות גאנד סלאם
| אליפות אוסטרליה הפתוחה | סיבוב ראשון | סיבוב ראשון | סיבוב שני | NH | סיבוב שני |  |  | חצי גמר | גמר | רבע גמר | זכייה | זכייה | גמר | רבע גמר | חצי גמר | 2 / 12 | 38–10 |  |  |  |  |  |  |  |
| אליפות צרפת הפתוחה |  |  |  |  | רבע גמר |  | סיבוב שני |  | זכייה | זכייה | זכייה | זכייה | זכייה | גמר | זכייה | 6 / 9 | 45–3 |  |  |  |  |  |  |  |
| אליפות וימבלדון |  | סיבוב שלישי |  | סיבוב שלישי | סיבוב שלישי | רבע גמר | רבע גמר | [רבע גמר | גמר | זכייה | זכייה | זכייה | גמר | חצי גמר | זכייה | 4 / 13 | 53–9 |  |  |  |  |  |  |  |
| אליפות ארצות הברית הפתוחה |  | סיבוב שני | רבע גמר | רבע גמר | סיבוב שלישי | זכייה | רבע גמר | זכייה | סיבוב שלישי | זכייה | חצי גמר | חצי גמר | זכייה | זכייה | גמר | 5 / 14 | 57–9 |  |  |  |  |  |  |  |
| ניצ'-הפס' | 0–1 | 3–3 | 4–2 | 5–2 | 8–4 | 9–1 | 7–3 | 13–2 | 18–3 | 21–1 | 22–1 | 22–1 | 22–2 | 18–3 | 21–2 | 17 / 48 | 193–31 |  |  |  |  |  |  |  |
משחקים אולימפיים
|  | NH |  | Not Held | Not Held | Not Held |  | Not Held | Not Held | Not Held | G | Not Held | Not Held | Not Held | G | NH | 2 / 2 | 9–0 |  |  |  |  |  |  |  |
אליפות סוף שנה
|  |  |  | רבע גמר |  | רבע גמר | רבע גמר |  | גמר | חצי גמר | זכייה | זכייה | גמר | חצי גמר | רבע גמר | 2 / 10 | 13–8 |  |  |  |  |  |  |  |  |
סיכום
| דירוג בסוף שנה | — | — | — | 17 | 20 | 6 | 8 | 3 | 4 | 6 | 1 | 2 | 3 | 4 | 4 |  |  |  |  |  |  |  |  |  |
דואר אוקראינה

| --- | --- |

 נתונים כלליים
 סוג:  חברה ממשלתית
 מייסדים:  משרד התשתיות של אוקראינה
 תקופת הפעילות:  1994–הווה (כ־31 שנים)
 חברות בנות:  First Investment Bank 
 מיקום המטה:  קייב 
 בעלות:  ממשלתית
 ענפי תעשייה:  לוגיסטיקה 
 מוצרים עיקריים:  שירותי דואר ובנקאות
 מנכ"ל:  איהור סמליאנסקי
 עובדים:  67,069 (2017)
  
 www.ukrposhta.ua
 
דואר אוקראינה הוא שמה של חברת מניות ציבורית משותפת (באוקראינית: Публiчне акціонерне товариство «Укрпошта», בקיצור ПАТ «Укрпошта») שאחראית לכל תקשורת הדואר של אוקראינה וחברה באיגוד הדואר העולמי. מייסד החברה ומחזיק המניות היחיד בה הוא משרד התשתיות של המדינה.
החברה מחזיקה כ-11.8 אלף סניפי דואר ברחבי אוקראינה ומעסיקה 67,069 אלף עובדים.
מידע כללי

חברת דואר אוקראינה מנוהלת על ידי משרד התשתיות של אוקראינה ומהווה מפעיל הדואר הלאומי של אוקראינה על פי צו של קבינט השרים של אוקראינה מ-10 בינואר 2002. פעילות "דואר אוקראינה" מעוגנת בחוק "אודות תקשורת הדואר" מיום ה-4 באוקטובר 2001, כמו גם חוקים אחרים, הנחיות איגוד הדואר העולמי וצווים ממשלתיים.
החברה פועלת כגוף עצמאי מאז שנת 1994, כאשר הוקמה חברת "דואר אוקראינה" ("Ukrposhta"), ובחודש יולי 1998 אורגנה מחדש כחברה ממשלתית.
עד 2014 החברה העסיקה 85,000 עובדי דואר. כיום (2017) היא מעסיקה 67,069.
היסטוריה

ב-2 בפברואר 1994, על בסיס החלטת קבינט השרים של אוקראינה, נוצרו החברות "Ukrposhta" (דואר אוקראינה) ו"Ukrelectromash" (חברת טלקומוניקציה), שהיו כפופים למשרד התקשורת של אוקראינה.
בשנת 1999, חברת הדואר שוב עברה ארגון מחדש ונוספו שיטות מספור חדשות.
על פי צו של שר התשתיות של אוקראינה מ-16 בפברואר 2017 החברה הפכה מחברה ממלכתית לחברת מניות ציבורית משותפת.
היסטוריה > השפעת אירועי 2014

אירועי שנת 2014 צמצמו את שדה הפעילות הגאוגרפי של החברה: באפריל אותה שנה, "דואר אוקראינה" הפסיקה את פעילותה בחצי האי קרים ובסבסטופול, בדצמבר הפסיקה את פעילותה גם בשטחי הרפובליקה העממית של דונצק וברפובליקה העממית של לוהנסק. על בסיס התשתיות שלה באזורים אלה הופיעו, בהתאמה, חברת "דואר קרים" (ב-21 באפריל), "דואר דונבאס" (ב-2 בדצמבר) ו"דואר הרפובליקה העממית של לוהנסק".
מאז 27 במרץ 2014 חדלה החברה לחלוטין לפעול בחצי האי קרים ובעיר סבסטופול.
גלריה

סמלי החברה
הלוגו בשנים 1992–2009
בול אוקראיני (2007) עם הלוגו של החברה
לוגו החברה בשנים 2013–2016
הערות שוליים

↑  החברה הוקמה כחברת בת של חברת דואר רוסיה
מבנה הנהלת החברה בקייב
תיבת דואר של החברה בקייב
יאיר גלילי

| --- | --- |

יאיר גלילי
 לידה:  10 ביולי 1970 (בן 54) פתח תקווה, ישראל 
 ענף מדעי:  פסיכולוגיה של הספורט, סוציולוגיה של ספורט, ביהביוריזם 
 מקום לימודים:  אוניברסיטת לסטר (10 ביולי 1999) 
 מוסדות:  אוניברסיטת רייכמן (1 באוקטובר 2008) 
 
יאיר גלילי (נולד ב-10 ביולי 1970) הוא פרופסור למדעי ההתנהגות ומרצה בכיר לתקשורת ופסיכולוגיה במרכז הבינתחומי הרצליה (אוניברסיטת רייכמן). עמית בכיר במכון למדיניות נגד טרור (ICT); מייסד וראש יחידת המחקר בהתאחדות לכדורגל בישראל,; חבר בוועדת רישוי מועדונים של איגוד הכדורגל האירופאי אופ"א ומוסמך (CPsychol) מטעם האגודה הפסיכולוגית הבריטית (British Psychological Society). כמו כן, משמש סא"ל (מיל.) גלילי, כיועץ ארגוני בכיר וראש מערך המיון במרכז כושר קרבי בצה"ל.
ביוגרפיה

גלילי הוא נינו של הרב קופל ויסוקר, ראש הוועד הראשון של פתח תקווה (1898). נולד וגדל בעיר, והתחנך בבתי הספר עין גנים וברנר. שירת בצה"ל כקצין במגוון יחידות שדה ומינהלה. בשנת 1999 הגיש את עבודת הדוקטורט שלו לקנט שירד (Sheard) ואריק דנינג (אנ') באוניברסיטת לסטר, בריטניה.
שימש במשך כ-15 שנים כחבר סגל, מרצה ודיקאן המכללה לחינוך גופני ומדעי הספורט במכון וינגייט. משמש כיום כראש המעבדה לחקר הספורט, התקשורת והחברה בבית הספר לתקשורת וכחבר סגל בכיר בתוכנית התואר השני בפסיכולוגיה של הספורט בבית הספר לפסיכולוגיה, המרכז הבינתחומי הרצליה.
במשחקים האולימפיים בפריז (2024) שימש גלילי כיועץ הקוגניטיבי/מנטלי (Chief Behavioral Officer) של נבחרת הכדורגל האולימפית (U23) של ישראל. הנבחרת נטלה חלק בטורניר הכדורגל האולימפי כאחת משלושת הנבחרות האירופאיות (בנוסף לצרפת המארחת), שהעפילו מטורניר היורו לצעירות שנערך בשנת 2023.
נשוי ואב לשלושה. מתגורר באבן יהודה.
תחומי מחקרו

גלילי חוקר היבטים התנהגותיים של ביצוע (Performance), ונחשב (יחד עם אמיר בן-פורת) לחלוץ בתחום חקר הסוציולוגיה של הספורט והפעילות הגופנית בישראל. ספרי הלימוד שלו (עם בן-פורת ורוני לידור) ”במגרש המשחקים” 2009 (לקורס "מבוא לספורט וחברה" באוניברסיטה הפתוחה) ו"ספורט, פוליטיקה וחברה בישראל" (Routledge, 2007) נחשבים לטקסטים המקיפים הראשונים על הספורט מנקודת מבט ישראלית. במקביל, גלילי חוקר בשנים האחרונות השפעות טכנולוגיות על היבטים מנטליים וקוגניטיביים בספורט. מחקריו (עם רועי סמואל ואחרים) על השפעות הVideo Assisting Referee (VAR) רואים אור בכתבי עת מובילים בתחום.
בשנת 2018, מחקרו על תופעת ״החנק תחת לחץ״ של שחקני נבא" (עם תלמידו לשעבר איליה מורגולוב) זכה לתהודה עולמית ובכלל זה בכתב העת ״ניו-יורקר״ ופורום הכלכלה העולמי. מחקריו משנת 2019 על כוחו התקשורתי והאקטיביזם החברתי, של הכדורסלן לברון ג'יימס לצד "אינטליגנציה מלאכותית ועיתונאות הספורט", זוכים לתהודה דומה.
מחקריו העיקריים עוסקים בתחומים הבאים:
היבטים פסיכו-חברתיים של פעילות גופנית וספורט.
פסיכולוגיה של הביצוע.
קבלת החלטות תחת לחץ בספורט.
אדפטציה (הסתגלות) וחוסן.
ספורט וטרור
ספורט וטכנולוגיה.
ספורט, מגדר ותקשורת.
מומחיות ומצוינות
מאמרים וספרים

גלילי כתב וערך 10 ספרים ולמעלה מ-200 מאמרים שפיטים בכתבי עת אקדמיים בתחומים שונים הקשורים להיבטים התנהגותיים וחברתיים של ספורט, פעילות גופנית ומאמץ.
מכהן החל משנת 2021 כעורך-חבר (Associate Editor) בכתב העת השווייצרי Frontiers in Psychology.
עורך וחבר המערכת המדעית (Editorial Board Member) של כתב העת Springer Nature Social Sciences.
עורך (Academic Editor) וחבר המערכת המדעית של כתב העת PLOS ONE.
שימש כעורך-אורח של כתבי עת בינלאומיים רבים ובכללם: Frontiers in Psychology; American Behavioural Scientist, Television & New Media, Online Information Review, Behavioral Sciences
ספריו האחרונים הם:
Sport, Politics and Society in the Land of Israel: Past and Present London: Routledge (2009): Yair Galily, Amir Ben-Porat
במגרש המשחקים – ספורט וחברה בפתח המאה ה-21 - יאיר גלילי, רוני לידור ואמיר בן-פורת בהוצאת האוניברסיטה הפתוחה (2009).
ספורט ומגדר בחברה הישראלית: מאפיינים, זהויות ויצוגים - בעריכת יאיר גלילי, משה לוי ואילן תמיר, בהוצאת המרכז הבינתחומי הרצליה (2016)
Israeli Football: Culture, Politics and Identity. London: Routledge (2021) with Ilan Tamir
Galily, Y., Samuel, R. D., Tenenbaum, G., Filho, E., eds. (2021). The Psychology of Sport, Performance And Ethics. Lausanne: Frontiers
מומחיות ומצוינות: מבט רב תחומי (עם גרשון טננבאום). הרצליה: המרכז הבינתחומי (2021).
The Munich Massacre: Contemporary Thoughts and Views on Sport and Terrorism from a Global Perspective (2023). With I. Tamir
Galily, Y., Pack, S., Tamir, I., eds. (2024). Spectator sport and fan behavior: a sequel. Lausanne: Frontiers Media
הערות שוליים

↑  יחידת מחקר, באתר ההתאחדות לכדורגל בישראל
↑  המעבדה לחקר הספורט והחברה, באתר המרכז הבינתחומי הרצליה
↑  במגרש המשחקים - ספורט וחברה בתחילת האלף השלישי, אתר האוניברסיטה הפתוחה
↑  Roy David Samuel, Edson Filho, Yair Galily, Attention allocation in elite football refereeing: conceptual, empirical, and applied considerations, Journal of Cognitive Psychology 36, 2024-05-18, עמ' 474–492 doi: 10.1080/20445911.2024.2345407
↑  Choking or Delivering Under Pressure? The Case of Elimination Games in NBA Playoffs, הספרייה הלאומית לרפואה של ארצות הברית
↑  Alan Burdick, In Sports, a Must-Win Situation Usually Leads to a Loss
↑  Conn Hastings, What NBA basketball players can teach us about pressure, 20 Jun 2018
↑
↑
↑
↑
↑
| --- | --- |
בקרת זהויות :  NLI: 987007312485305171  PLWABN: 9810667357805606  BnF: cb16916040f (data)  GND: 1233563971  ISNI: 0000 0000 8275 0171  LCCN: nb2009006234  NKC: xx0323303  ORCID: 0000-0001-5308-5675  VIAF: 83528831   WorldCat (עם VIAF): 83528831
בונדסליגה

ערך זה עוסק בליגת הכדורגל הבכירה בגרמניה. אם התכוונתם לליגת הכדורגל הבכירה באוסטריה, ראו .
| --- | --- |
 עונת 2024/2025 בבונדסליגה

 שם מלא:  Fußball-Bundesliga
 תחום:  כדורגל
 ארגון:  התאחדות הכדורגל הגרמנית 
 מדינות:  גרמניה גרמניה
 קונפדרציה:  אופ"א
 קבוצות:  18
 תקופת הפעילות:  24 באוגוסט 1963 – הווה (61 שנים) 
 אלופה נוכחית:  באייר לברקוזן (1) (2023/2024)
 מירב הזכיות:  באיירן מינכן (33)
 מפעל מקביל:  הגביע הגרמני
 מפעל נמוך:  הבונדסליגה השנייה 
 www.bundesliga.com
 
הבונדסליגה (בגרמנית: Bundesliga; תרגום לעברית: הליגה הפדרלית) היא ליגת הכדורגל הבכירה בגרמניה, ובמסגרתה משחקים המועדונים המובילים המתחרים על תואר האליפות. המושג גם קיים בכדורגל האוסטרי (הבונדסליגה האוסטרית).
בניגוד למדינות אחרות, גרמניה התחילה מאוחר יחסית את שיטת הליגה הבכירה. הבונדסליגה הוקמה בשנת 1963, ובמשך השנים עברה שינויים ופיתוחים. צורת הארגון והמבנה של הליגה ממשיכה להתפתח גם בשנים אלו. נכון לנובמבר 2023, הבונדסליגה מדורגת במקום הרביעי בדירוג אופ"א.
קבוצות הבונדסליגה לעונת 2024/2025

| קבוצה | עיר | מדינה פדרלית | אצטדיון | תכולה |
| --- | --- | --- | --- | --- |
| אאוגסבורג | אאוגסבורג | בוואריה | WWK ארנה | 30,660 |
| אוניון ברלין | ברלין | ברלין | שטאדיון אן דר אלטן פרסטראיי (אנ') | 22,012 |
| איינטרכט פרנקפורט | פרנקפורט | הסן | קומרצבנק ארנה | 51,500 |
| באייר לברקוזן | לברקוזן | נורדריין-וסטפאליה | באיי ארנה | 30,210 |
| באיירן מינכן | מינכן | בוואריה | אליאנץ ארנה | 75,000 |
| בוכום | בוכום | נורדריין-וסטפאליה | וונוביה רוהרשטדיון | 27,599 |
| בורוסיה דורטמונד | דורטמונד | נורדריין-וסטפאליה | זיגנאל אידונה פארק | 81,360 |
| בורוסיה מנשנגלדבך | מנשנגלדבך | נורדריין-וסטפאליה | בורוסיה פארק | 54,010 |
| הולשטיין קיל | קיל | שלזוויג-הולשטיין | הולשטיין שטדיון | 15,034 |
| הופנהיים 1899 | זינסהיים | באדן-וירטמברג | ריין-נקר ארנה | 30,150 |
| וולפסבורג | וולפסבורג | סקסוניה התחתונה | פולקסווגן ארנה | 30,000 |
| ורדר ברמן | ברמן | ברמן | וזרשטדיון | 42,100 |
| זנקט פאולי | המבורג | המבורג | אצטדיון מילרנטור | 29,063 |
| מיינץ 05 | מיינץ | ריינלנד-פפאלץ | אופל ארנה | 34,000 |
| פ.צ היידנהיים | היידנהיים | באדן-וירטמברג | פויט ארנה | 15,000 |
| פרייבורג | פרייבורג | באדן-וירטמברג | אצטדיון אירופה פארק | 34,700 |
| ר.ב. לייפציג | לייפציג | סקסוניה | רד בול ארנה | 42,959 |
| שטוטגרט | שטוטגרט | באדן-וירטמברג | מרצדס-בנץ ארנה | 60,441 |
סקירה כללית

הבונדסליגה מחולקת לשתי ליגות, הראשונה, והבכירה בגרמניה, נקראת "הבונדסליגה הראשונה" או בקיצור "הבונדסליגה". הליגה השנייה נקראת "הבונדסליגה השנייה". כל הקבוצות המשחקות בליגות הללו הן מקצועיות ומאורגנות. הליגה מתחת נקראת הליגה השלישית. שאר הקבוצות, המשחקות בליגות מתחת לליגה השלישית נחשבות לקבוצות מקצועניות למחצה. הבונדסליגה השנייה נוצרה בשנת 1974 כאשר לפניה הייתה מתחת לבונדסליגה הראשונה ה"רגיונל-ליגה".
הליגות הנמצאות מתחת לליגה השלישית מחולקות למחוזות. לדוגמה: ה"רגיונל-ליגה", הנמצאת מתחת לליגה השנייה[דרושה הבהרה] מחולקת למחוזות צפון ודרום וה"אובר-ליגה", הליגה הרביעית[דרושה הבהרה] בגרמניה, מחולקת לתשעה אזורים לפי מדינות או אזורים אורבניים מרכזיים. החלוקה למחוזות עברה שינויים עם הזמן לפי מספר הקבוצות מכל אזור במדינה ולא לפי חלוקה עיוורת. בתחילת שנות ה-90 עברה הליגה מספר שינויים בשל איחוד גרמניה מחדש וההשתלבות של קבוצות ממזרח גרמניה במבנה הליגות של גרמניה המאוחדת.
כל קבוצה המשחקת בבונדסליגה חייבת להיות בעלת תקציב מוסדר ולעמוד במספר סטנדרטים קבועים מראש, אחרת היא תורד לאחת הליגות האזוריות.
קבוצת המבורג הייתה היחידה ששיחקה בבונדסליגה מאז הקמתה בשנת 1963 עד לירידתה לליגה השנייה לראשונה בתולדותיה בשנת 2018.
בתום כל עונה, שתי הקבוצות שנמצאות בתחתית הליגה הראשונה יורדות בעונה שלאחר מכן לליגה השנייה בעוד ששתי הקבוצות הטובות ביותר בליגה השנייה עולות בעונה שלאחר מכן לליגה הראשונה. הקבוצה במקום ה-16 בליגה הראשונה משחקת סיבוב נוק-אאוט (בית וחוץ) נגד הקבוצה שסיימה במקום השלישי בליגה השנייה, כשהמנצחת משחקת בליגה הראשונה.
משחקי הליגה נערכים בין חודש אוגוסט ועד סוף חודש מאי כאשר יש הפסקת חורף בין אמצע דצמבר לסוף ינואר.
השתתפות מועדונים גרמנים בתחרויות אירופיות ומבנה הליגה

מקומות ראשון, שני, שלישי בטבלה - השתתפות בטוחה בשלב הבתים בליגת האלופות אוטומטית
מקום רביעי - הקבוצה משחקת בשלב הפלייאוף של ליגת האלופות כאשר אם היא ניצחה היא מעפילה לשלב הבתים בליגת האלופות ואם הפסידה היא נושרת לליגה האירופית
זוכת הגביע הגרמני - מעפילה לשלב הבתים של ליגה האירופית:
אם הקבוצה כבר התקבלה לליגת האלופות, הקבוצה שהפסידה לה בגמר תזכה בכרטיס לליגה האירופית
אם שתי הקבוצות שהעפילו לגמר הגביע הגרמני כבר זכו בכרטיסי העפלה לליגת האלופות, הקבוצה המדורגת שביעית בליגה מקבלת כרטיס לליגה האירופית
מקומות חמישי ושישי: מעפילים לליגה האירופית
מקום 16: משחקת סיבוב נוק-אאוט (בית וחוץ) נגד הקבוצה שסיימה במקום השלישי בליגת הבונדסליגה השנייה, כשהמנצחת מעפילה לבונדסליגה.
מקומות 17–18: יורדים לליגת הבונדסליגה השנייה.
היסטוריה > השנים המוקדמות באליפות הכדורגל הגרמנית (1903 - 1932)

מועדוני ספורט מקומיים היו קיימים עוד לפני תחילת המאה ה-20 אך התחזקו בסוף המאה ה-19 עם הקמת מועדונים אזוריים ששילבו מספר סוגי ספורט, ביניהם כדורגל שהיה תחום ספורט נפוץ באותם הימים בגרמניה.
בתחילה לא הייתה ליגה אחת מסודרת אלא מספר ליגות אזוריות וחובבניות בעיקרן. בליגות אלו, הקבוצות שהיו מגיעות לראש הטבלה בליגה המקומית היו משחקות משחקי הצלבה בין הליגות השונות על מנת לזכות בגביע הארצי הכולל. ב-28 בינואר 1900 הוקמה התאחדות הכדורגל של גרמניה בלייפציג והיו חברות בה 86 קבוצות כדורגל מרחבי גרמניה. התחרות הלאומית המוכרת הראשונה נערכה בשנת 1903 והאלופה הייתה לייפציג (שמאוחר יותר הפך ללוקומטיב לייפציג בגרמניה המזרחית) שניצחה במשחק הגמר את מועדון הכדורגל פראג (DFC Prag, קבוצה שהוקמה על ידי סטודנטים יהודים מאוניברסיטת קארל בפראג) בתוצאה 2:7 במשחק שנערך בהמבורג ב-31 במאי.
עם עליית הנאצים לשלטון, היו ניסיונות להתערב בכל תחומי החיים, כולל הספורט והכדורגל הגרמני. רוב האיגודים הספורטיביים והקבוצות הוצאו מהליגות השונות ובמקומם קמו מועדונים שמומנו על ידי המפלגה הנאצית. על מנת להצטרף למועדון שהיה תחת התאחדות הכדורגל הגרמנית, היה על המועמד לקבל שתי המלצות מאנשים שאינם מרקסיסטים. התאחדות הכדורגל איבדה באיטיות את עצמאותה והפכה ל"הארגון לחינוך הגופני של הרייך השלישי".
תחת שלטון הנאצים נערך שינוי מקיף בכל הרכב הליגה ובמבנה שלה. בין השאר, נאסרה השתתפותם של יהודים ובני מיעוטים שונים בארגוני ספורט כאלו או אחרים תחת התאחדות הכדורגל של הרייך השלישי. הליגה חולקה ל-16 מחוזות שונים בשיטת סידור שנמשכה עד לשנת 1945. בשנה זו, עם נפילת גרמניה הנאצית, שונה הרכב הליגה. לפני עליית הנאצים לשלטון, בשנת 1933 התחרו 600 קבוצות על הזכייה בתואר האליפות. השלטון שינה את המצב, ומספר הקבוצות ירד ל-170 קבוצות בלבד. טורניר הגביע הגרמני הומצא בשנת 1935, והקבוצה הראשונה שזכתה בו הייתה נירנברג.